**รูปแบบการเขียนบทความฉบับเต็มที่จะนำเสนอในการประชุมวิชาการวิศวกรรมศาสตร์**

**วิทยาศาสตร์ เทคโนโลยี และสถาปัตยกรรมศาสตร์ ครั้งที่ 15 ประจำปี 2567**

**Full Paper Submission Guidelines for the 15th Engineering, Science, Technology and Architecture Conference (ESTACON 2024)**

ชื่อ นามสกุล1, ชื่อ นามสกุล2 และ ชื่อ นามสกุล3,\*(เส้นใต้สำหรับผู้นำเสนอ)

1 ชื่อ หน่วยงาน ที่อยู่ ถนน เขต (ตำบล) แขวง (อำเภอ) จังหวัด รหัสไปรษณีย์

2 ชื่อ หน่วยงาน ที่อยู่ ถนน เขต (ตำบล) แขวง (อำเภอ) จังหวัด รหัสไปรษณีย์

\*ผู้ติดต่อ: E-mail, เบอร์โทรศัพท์, เบอร์โทรสาร

***บทคัดย่อ***

คำแนะนำที่แสดงในเอกสารฉบับนี้สำหรับผู้ที่มีความประสงค์ส่งบทความฉบับเต็ม (Full Paper) เข้าร่วมนำเสนอในงานการประชุมวิชาการวิศวกรรมศาสตร์ วิทยาศาสตร์ เทคโนโลยีและสถาปัตยกรรมศาสตร์ ครั้งที่ 15 โดยคณะกรรมการจัดงานประชุมฯ ได้กำหนดรูปแบบและหลักเกณฑ์ในการพิมพ์บทความให้แก่ผู้เขียนได้ปฏิบัติตาม ทั้งนี้เพื่อให้ทุกบทความที่จะนำเสนอในงานประชุมอยู่ในรูปแบบมาตรฐานเดียวกัน และเพื่อให้สะดวกและเป็นการประหยัดเวลาในการจัดทำเอกสารประกอบการประชุมทั้งแบบรูปเล่มและแบบ Digital file โดยหากผู้เขียนใช้ MS Word ในการพิมพ์บทความสามารถใช้เอกสารฉบับนี้ในลักษณะของ Template ได้ทันที แต่หากผู้เขียนใช้โปรแกรมอื่นโปรดปฏิบัติตามรายละเอียดที่แนะนำในเอกสาร สำหรับบทคัดย่อจำกัดคำไม่เกิน 300 คำ

***คำสำคัญ****:* ระบุคำหลัก 3 – 5 คำ เพื่อใช้สำหรับการทำดัชนีบทความ

***Abstract***

The instructions below are specially directed at author(s) who wish to submit a manuscript to the 15th Engineering, Science, Technology and Architecture Conference. The manuscript must be clear and its format must be consistent with the other papers included in the conference Digital file proceedings. Use this document as a template if you are using Microsoft Word. Otherwise, use this document as an instruction set. Thank you for your contribution. We are looking forward to receiving your papers. The abstract is limited not exceeding 300 words.

***Keywords****:* Three to five keywords should be provided here to assist with indexing of the article.

**1. บทนำ**

เอกสารฉบับนี้จัดทำขึ้นเพื่อเป็นคู่มือในการเขียนบทความฉบับเต็มสำหรับผู้ที่มีความประสงค์ในการส่งบทความเข้าร่วมการประชุมวิชาการวิศวกรรมศาสตร์ วิทยาศาสตร์ เทคโนโลยีและสถาปัตยกรรมศาสตร์ ครั้งที่ 15 ประจำปี 2567 โดยจะกำหนดทั้งรูปแบบและแนวทางในการพิมพ์บทความ ซึ่งจะเป็นรูปแบบเดียวกับที่ใช้ในการจัดทำเอกสารประกอบการประชุมทั้งแบบรูปเล่มและแบบ Digital file โดยภายหลังจากที่บทความได้รับการพิจารณาจากกรรมการพิจารณาบทความให้นำเสนอในงานประชุมดังกล่าวผู้ส่งบทความจะต้องจัดเตรียมและส่งความฉบับสมบูรณ์ในลักษณะของ “Camera – ready” ซึ่งคณะกรรมการจัดงานจะไม่มีการดำเนินการแก้ไขข้อผิดพลาดต่าง ๆ ที่อาจเกิดขึ้น

ดังนั้น เพื่อเป็นการควบคุมคุณภาพและเพื่อให้การจัดทำเอกสารเป็นไปอย่างรวดเร็ว ผู้ที่ส่งบทความควรพิมพ์บทความตามรูปแบบและแนวทางที่กำหนดอย่างเคร่งครัด

**2. รูปแบบของบทความฉบับเต็ม**

บทความฉบับเต็มควรประกอบด้วย ชื่อบทความ ชื่อและที่อยู่ของผู้เขียนบทความ บทคัดย่อ คำสำคัญ เนื้อหาโดยสมบูรณ์ของบทความ กิตติกรรมประกาศ และเอกสารอ้างอิง โดยในส่วนของเนื้อหาของความ สามารถแบ่งออกเป็นหัวข้อหลัก หัวข้อย่อย และอาจแบ่งถึงหัวข้อย่อยลงมา ทั้งนี้ตัวอักษรภาษาไทยใช้อักษรแบบ TH SarabunPSK ขนาด 16pt ตัวอักษรภาษาอังกฤษและตัวเลขใช้ตัวอักษรแบบ Time New Roman ขนาด 16pt และแต่ละหน้าไม่ต้องมีการเติมหมายเลขหน้า

**2.1 ขนาดและการตั้งค่าหน้ากระดาษ**

ขนาดของกระดาษที่ใช้ในการพิมพ์กำหนดให้มีขนาดมาตรฐาน A4 (8¼  11¾ นิ้ว) โดยส่วนที่นอกเหนือจากส่วนของชื่อบทความ ชื่อและที่อยู่ของผู้เขียนบทความ บทคัดย่อ และคำสำคัญ ให้พิมพ์แบบ 2 คอลัมน์ (Column) โดยกำหนดการตั้งค่าหน้ากระดาษดังนี้

ริมขอบกระดาษด้านบน 25 มม.

ริมขอบกระดาษด้านล่าง 20 มม.

ริมขอบกระดาษด้านซ้าย 25 มม.

ริมขอบกระดาษด้านขวา 20 มม.

ความกว้างของคอลัมน์ 78 มม.

ระยะห่างระหว่างคอลัมน์ 9 มม.

ความยาวโดยรวมของบทความควรอยู่ในช่วง 5-8 หน้ากระดาษ

**2.2. ชื่อบทความและรายละเอียดของผู้เขียน**

ในการพิมพ์ชื่อบทความให้พิมพ์ทั้งชื่อภาษาไทยและภาษาอังกฤษ ใช้ตัวอักษรตัวหนาขนาด 18pt โดยแต่ละคำในชื่อภาษาอังกฤษให้พิมพ์อักษรตัวแรกเป็นตัวพิมพ์ใหญ่ (ยกเว้น คำนำหน้านาม: articles, คำสันธาน: coordinate conjunctions และ คำบุพบท: prepositions นอกจากคำเหล่านี้จะถูกใช้นำชื่อเรื่อง)

สำหรับชื่อผู้เขียนบทความให้ใช้ตัวอักษรขนาด15pt ในขณะที่ส่วนของที่อยู่ให้ใช้ตัวอักษรขนาด 12pt โดยที่อยู่ควรประกอบไปด้วยชื่อของหน่วยงาน เลขที่อยู่ เขต/ตำบล แขวง/อำเภอ จังหวัด และรหัสไปรษณีย์ ซึ่งสามารถระบุที่อยู่ของผู้เขียนแต่ละคนโดยอาศัยตัวเลขที่พิมพ์แบบยกสูง (Superscript) ไว้หลังชื่อของผู้เขียนนั้น นอกจากนั้นควรมีการระบุชื่อผู้ติดต่อ (Corresponding author) โดยการพิมพ์เครื่องหมายดอกจัน () ไว้หลังชื่อ และผู้ที่ทำหน้าที่ในการนำเสนอบทความ (Presenting Author) โดยการขีดเส้นภายใต้ชื่อ และสำหรับบรรทัดสุดท้ายของรายละเอียดผู้เขียนบทความให้ระบุ e-mail, เบอร์โทรศัพท์ และเบอร์โทรสารของผู้ติดต่อ

ทั้งชื่อบทความและรายละเอียดของผู้เขียนให้พิมพ์ไว้กลางหน้ากระดาษ

**2.3 กรณีบทความภาษาอังกฤษ**

ผู้เขียนบทความเป็นภาษาอังกฤษ จะใช้รูปแบบและขนาดของตัวอักษร และรูปแบบของบทความ แบบเดียวกันกับบทความที่เขียนเป็นภาษาไทย แต่ไม่ให้มีภาษาไทยแทรกอยู่ในบทความนั้นๆ **ยกเว้นชื่อเรื่อง ชื่อผู้แต่ง และบทคัดย่อ**

**3. บทคัดย่อและคำสำคัญ**

การพิมพ์บทคัดย่อและคำสำคัญให้พิมพ์ตัวอักษรทั้งภาษาไทยและภาษาอังกฤษ ใช้อักษรแบบ TH SarabunPSK ขนาด 15pt และจัดรูปแบบให้ชิดขอบทั้ง 2 ด้าน (Justified) โดยให้พิมพ์ชื่อหัวข้อ “***บทคัดย่อ***” และ “***Abstract***” เป็นแบบตัวหนาและตัวเอียง

**4. เนื้อหาของบทความ**

ส่วนของเนื้อหาบทความต้องพิมพ์ในลักษณะแบบ 2 คอลัมน์ตามขนาดและระยะห่างที่กำหนด ตัวอักษรที่ใช้ในเนื้อหาให้มีขนาด 16pt และมีการจัดรูปแบบการพิมพ์ให้ชิดขอบทั้ง 2 ด้าน (Justified) รวมถึงไม่ต้องมีการเว้นบรรทัดระหว่างย่อหน้า (ไม่ต้องเคาะบรรทัดเมื่อขึ้นย่อหน้าใหม่) สำหรับรูปแบบตัวอักษรที่ใช้ในการพิมพ์หัวข้อกำหนดดังนี้

**4.1 หัวข้อหลัก**

กำหนดให้ใช้ตัวอักษรตัวหนาขนาด 16pt ในการพิมพ์หัวข้อหลัก และให้พิมพ์ชิดริมซ้ายของคอลัมน์

**4.2 หัวข้อย่อยและหัวข้อย่อยรองลงมา**

กำหนดให้ใช้ตัวอักษรตัวหนาขนาด 16pt ในการพิมพ์หัวข้อย่อยและหัวข้อย่อยรองลงมา และให้พิมพ์ชิดริมซ้ายของคอลัมน์

**5.** **รูปภาพ ตาราง และสมการ**

**5.1 รูปภาพและตาราง**

การนำเสนอรูปภาพและตารางสามารถนำเสนอต่อจากข้อความที่กล่าวถึงหรืออาจนำเสนอภายหลังจากจบหัวข้อหรือนำเสนอในหน้าใหม่ ขนาดของรูปภาพและตารางไม่ควรเกินกรอบของคอลัมน์ แต่หากรูปภาพและตารางมีขนาดใหญ่สามารถวางรูปและตารางให้ครอบคลุมพื้นที่ของทั้ง 2 คอลัมน์ได้ แต่ทั้งนี้ต้องไม่เกินกรอบของการตั้งค่าหน้ากระดาษที่กำหนดไว้ในหัวข้อ 2.1

ทั้งรูปภาพและตารางจะต้องมีคำอธิบายโดยคำอธิบายของรูปภาพให้พิมพ์ไว้ใต้รูปภาพและอยู่กึ่งกลางคอลัมน์หรือกึ่งกลางหน้ากระดาษ หากรูปภาพใดถูกแบ่งออกเป็น 2 ส่วนให้มีการระบุคำอธิบายของแต่ละส่วนโดยอาศัยตัวอักษรภาษาไทยหรือภาษาอังกฤษในวงเล็บเรียงตามลำดับเช่น (ก) และ (ข) หรือ (a) และ (b) ส่วนคำอธิบายตารางให้พิมพ์ไว้เหนือตารางและชิดริมซ้ายของคอลัมน์หรือชิดริมซ้ายของกระดาษ โดยการเรียงลำดับรูปภาพและตารางให้แยกการเรียงลำดับออกจากกัน

การระบุหมายเลขลำดับรูปภาพและตารางในบทความให้ระบุเป็นรูปที่ และตารางที่ เช่น รูปที่ 1, รูปที่ 1 – 3, ตารางที่ 1, ตารางที่ 1 - 3 เป็นต้น



**รูปที่ 1** ความสัมพันธ์ของประสิทธิภาพการแปลงรังสีความร้อนกับความหนาเชิงแสงของชั้นวัสดุพรุน

**ตารางที่ 1** ปริมาณการใช้น้ำมันปิโตรเลียมในแต่ละภาคเศรษฐกิจ ๆ ของประไทย (หน่วย: ล้านลิตร)

|  |  |  |
| --- | --- | --- |
| ภาคเศรษฐกิจ | ปี | |
| 2545 | 2546 |
| 1. เกษตรกรรม | 3,509 | 3,827 |
| 2. เหมืองแร่ | 19 | 26 |
| 3. อุตสาหกรรม | 4,821 | 4,937 |
| 4. ไฟฟ้า | 703 | 757 |
| 5. การก่อสร้าง | 169 | 172 |
| 6. ที่พักอาศัยและการพาณิชย์ | 2,729 | 2,792 |
| 7. คมนาคมขนส่ง | 23,980 | 25,475 |
| Total | 35,930 | 37,986 |

**5.2 สมการ**

การเขียนสมการ มีหลักการใช้ font ดังนี้

ตัวแปร ใช้ตัวอักษรเอียง ()

ข้อความ ใช้ตัวอักษรตรง (Constant)

ตัวเลข ใช้ตัวอักษรตรง (12345)

สมการให้เขียนไว้กลางคอลัมน์และมีการระบุลำดับของสมการโดยใช้ตัวเลขที่พิมพ์อยู่ในวงเล็บ เช่น (1), (2) เป็นต้น

 (2)

เมื่อ  คือ ความดัน, N/m2

 คือ ความเร็ว, m/s

 คือ ระดับความสูง, m

**6. กิตติกรรมประกาศ**

หากต้องการเขียนกิตติกรรมประกาศเพื่อขอบคุณบุคคลหรือหน่วยงานที่เกี่ยวข้องสามารถเขียนได้ โดยให้อยู่หลังเนื้อหาหลักของบทความและก่อนเอกสารอ้างอิง

รูปแบบของการเขียนบทความได้ปรับปรุงมาจากรูปแบบของการประชุมวิชาการเครือข่ายพลังงานแห่งประเทศไทยและการประชุมวิชาการเครือข่ายวิศวกรรมเครื่องกลแห่งประเทศไทย คณะผู้จัดจึงขอขอบคุณมา ณ ที่นี้

**7. การเขียนเอกสารอ้างอิง**

ให้รวบรวมรายชื่อสิ่งพิมพ์และวัสดุความรู้ต่าง ๆ ที่ใช้เป็นหลักฐานหรือเอกสารอ้างอิงในการศึกษาไว้ท้ายบทความ โดยการอ้างอิงในบทความให้อ้างอิงโดยใช้รูปแบบตัวเลข (Numbered List) อาศัยตัวเลขในวงเล็บเหลี่ยม เช่น [1], [1,2] หรือ [1-3] เป็นต้น เรียงลำดับตามการอ้างอิงก่อนหลัง โดยสำหรับรูปแบบการพิมพ์รายชื่อเอกสารอ้างอิงจากแหล่งต่างๆ กำหนดให้มีรูปแบบดังตัวอย่างต่อไปนี้

**บทความจากวารสาร (Journal)**

[1] สมชัย ฤชุพันธุ์. (2519). “หลักการในการจัดเก็บภาษีมรดกและภาษีการให้.” สรรพากรสาส์น 23, 4 (กรกฎาคม-สิงหาคม): 37-53.

[2] Donaldson, Joe F., and Steve Graham. (1999).“A model of college outcomes for adults.” Adult Education Quartery 50, 1 (November): 24-40.

**บทความจากเอกสารประกอบการประชุม (Proceedings)**

[1] วรพร ภู่พงศ์พันธุ์. (2548). “กฎหมายตราสามดวง: ภาพสะท้อนสังคมไทย.” เอกสารประกอบการประชุมวิชาการ เรื่อง ความก้าวหน้าและกระแสการศึกษาประวัติศาสตร์อยุธยา จัดโดย สมาคมประวัติศาสตร์ใน พระราชูปถัมภ์สมเด็จพระเทพรัตนราชสุดาฯ สยามบรมราชกุมารี ณ ห้องประชุมสํานักหอสมุดแห่งชาติกรมศิลปากร ท่าวาสุกรี, 12-13 มีนาคม.

[2] Masahiro Kawai. (2008). “BRIICS economies: Prospects and challenges for globalisation.” Keynote speech at 2008 OECD global forum on trade: Globalisation and emerging economies, Paris, June 25-26.

**รายงาน**

[1] กระทรวงศึกษาธิการ. (2548). “ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับบัณฑิตศึกษา พ.ศ. 2548.” 21 กุมภาพันธ์.

[2] Thailand. Mahidol University. (2009). “Academic Regulations of Graduate Studies, Mahidol University, B.E. 2552 (2009).” July 3.

**หนังสือ**

[1] Turabian, Kate L. (2007). A manual for writers of research papers, theses, and dissertations: Chicago style for students and researchers. 7th ed. Revised by Wayne C. Booth, Gregory G. Colomb, Joseph M. Williams, and University of Chicago Press editorial staff. Chicago: University of Chicago Press.

[2] ทวีป วรดิลก. (2542). ประวัติศาสตร์จีน. พิมพ์ครั้งที่ 3. กรุงเทพฯ: สุขภาพใจ.

[3] สมควร รําไพกุล และอิสรา รําไพกุล. (2528). ไฟฟ้ากับชีวิตประจําวัน. กรุงเทพฯ: โอเดียนสโตร์.

[4] Campbell, William G., and Stephen V. Ballou. (1974). Form and style: Theses, reports, term papers. 4th ed. Boston: Houghton Mifflin. [5] นฤมิตร ลิ่วชนมงคล, สุภาพ แสงบุญไท และถาวร เก็งวินิจ. (2527). คู่มือตึกแถว. กรุงเทพฯ: โรงพิมพ์นําอักษรการพิมพ์.

[6] Beredy, George Z. F., William W. Brickman, and Gerald H. Head. (1960). The changing Soviet school. Boston: Houghton Mifflin.

**เว็บไซต์**

[1] กาญจนา นาคสกุล. (2554). เครื่องหมายทวิภาค. เข้าถึงเมื่อ 5 กุมภาพันธ์. เข้าถึงได้จากhttp://www.royin.go.th/th/knowledge/detail.php?ID=314

[2] Smith, Ann. (1996). How to cite electronic documents. Accessed August 30. Available from http://inst.Augie.Edu/-asmith/

[3] Pioch, Nicholas. (1995). All you ever wanted to know about the Web Museum. Accessed December 6. Available from http://sunsite.unc.edu/wrn/about/

**8. การตรวจสอบก่อนการส่งบทความ**

ผู้ที่ส่งบทความต้องส่งทั้งในรูปแบบของ MS Word และ PDF ขอความกรุณาผู้เขียนบทความทำการทดสอบ พิมพ์บทความจากไฟล์ที่ท่านจะทำการจัดส่งพร้อมตรวจเช็คความสมบูรณ์ของไฟล์ ความสมบูรณ์ของเนื้อหารวมถึงความชัดเจนของตัวหนังสือ รูปภาพ ตาราง และสมการก่อนที่จะส่งไฟล์ให้กับผู้จัดงาน ทั้งนี้จะถือว่าความสมบูรณ์ของบทความเป็นความรับผิดชอบโดยตรงของผู้เขียนบทความและกรรมการขอสงวนสิทธิ์ในการไม่ตอบรับบทความที่ไม่สมบูรณ์